S-661/2023

Mál þetta, sem dómtekið var 18. apríl 2023, er höfðað með þremur ákærum. Sú fyrsta var gefin út af héraðssaksóknara 26. janúar sama ár, á hendur Ó-kk-þgf B-kk-þgf H-kk-þgf, kt. [...], [...], [...], „fyrir eftirtalin brot gegn valdstjórninni framin sunnudaginn 27. apríl 2022:

I.

Með því að hafa, utandyra við [...] í Hafnarfirði, hótað lögreglumanni nr. B lífláti er lögreglumaðurinn var við skyldustörf.

Telst þetta varða við 1. mgr. 106. gr. almennra hegningarlaga nr. 19/1940.

M.007-2022-[...]

II.

Með því að hafa, í fangaklefa á lögreglustöðinni við Hverfisgötu í Reykjavík, veist með ofbeldi að lögreglumanninr. C og veitt honum hnefahögg í andlit með þeim afleiðingum að lögreglumaðurinn hlaut af mar og bólgu við vinstra gagnauga.

Telst þetta varða við 1. mgr. 106. gr. almennra hegningarlaga nr. 19/1940.

M.007-2022-[...]

III.

Með því að hafa, á [...]í Reykjavík, veist með ofbeldi að lögreglumanni nr. D, sem var við skyldustörf, og veitt honum högg í bringu með höfði sínu og sparkað í vinstra læri hans.

M.007-2022-[...]

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.“

Önnur ákæran á hendur ákærða var gefin út af lögreglustjóranum á höfuðborgarsvæðinu 14. febrúar 2023 „fyrir eftirtalin brot:

1. Umferðarlagabrot með því að hafa, fimmtudaginn 15. júlí 2021, ekið fjórhjólinu [...]sviptur ökurétti og óhæfur til að stjórna því örugglega vegna áhrifa ávana- og fíkniefna og slævandi lyfja (í blóði mældist amfetamín 640 ng/ml, klónazepam 13 ng/ml, MDMA 135 ng/ml og pregabalin 3,1 μg/ml) um Gjáhellu í Hafnarfirði, við Álfhellu, þar sem lögregla stöðvaði aksturinn.

M. 007-2021

-[...]

Telst háttsemi þessi varða við 1., sbr. 2. mgr. 48. gr., 1., sbr. 2. mgr. 50. gr., 1. mgr. 58. gr. og 5. mgr. 61. gr., allt sbr. 1. mgr. 94. gr. og 1. mgr. 95. gr. umferðarlaga nr. 77/2019.

2. Fíkniefnalagabrot með því að hafa, föstudaginn 5. nóvember 2021, að [...] í Hafnar-firði, haft í vörslum sínum 0,60 gaf kókaíni sem lögregla fann við öryggisleit á ákærða.

M. 007-2021

-[...]

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

3. Eignaspjöll með því að hafa, miðvikudaginn 17. nóvember 2021, að [...]í Hafnarfirði, kastað dekki í bifreiðina [...]með þeim afleiðingum að framrúða bifreiðarinnar brotnaði.

M. 007-2021

-[...]

Telst brot þetta varða við 1. mgr. 257. gr. almennra hegningarlaga nr. 19/1940.

4. Umferðarlagabrot með því að hafa, sunnudaginn 19. desember 2021, ekið bifreiðinni [...] sviptur ökurétti og með 79 km hraða á klukkustund, suður Vesturlandsveg um Hvalfjarðargöng í Hvalfirði, þar sem leyfilegur hámarkshraði var 70 km á klukkustund og notað farsíma án handfrjáls búnaðar við aksturinn.

M. 313-2021

-[...]

Telst brot þetta varða við 2., sbr. 3. mgr. 37. gr., 1. mgr. 57. og 1. mgr. 58. gr., allt sbr. 1. mgr. 94. gr. og 1. mgr. 95. gr. umferðarlaga nr. 77/2019.

5. Nytjastuld, eignaspjöll og umferðarlagabrot með því að hafa, þriðjudaginn 15. mars 2022, heimildarlaust tekið bifreiðina [...] þaðan sem hún stóð við [...]í Hafnarfirði, og ekið henni sviptur ökurétti og óhæfur til að stjórna henni örugglega vegna áhrifa ávana-og fíkniefna (í blóði mældist amfetamín 175 ng/ml) um Hringhellu og Hraunhellu í Hafnarfirði, uns ákærði velti bifreiðinni á Hraunhellu við Krýsavíkurveg með þeim afleiðingum að bifreiðin skemmdist.

M. 007-2022

-[...]

Telst brot þetta varða við 1. mgr. 257. gr. og 1. mgr. 259. gr. almennra hegningarlaga nr. 19/1940 og 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 7 7/2019.

6. Umferðarlagabrot með því að hafa, föstudaginn 10. júní 2022, ekið bifreiðinni [...]sviptur ökurétti um Straum í Reykjavík, við [...], þar sem lögregla hafði afskipti af ákærða.

M. 007-2022

-[...]

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar [samkvæmt]101. gr. laga nr. 77/2019. Þá er krafist upptöku á 0,60 gaf kókaíni samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Einkaréttarkrafa:

Þá gerir A vegna ákæruliðar 5 [...]kröfu um að sakborningur verði dæmdur til að greiða kröfuhafa skaðabætur að fjárhæð [633.740 krónur], auk vaxta [samkvæmt] 8. gr. laga um vexti og verðtryggingu nr. 38/2001 frá 15. mars 2022 þar til mánuður er liðinn frá birtingu kröfunnar, en síðan dráttarvexti samkvæmt 1. mgr. 6. gr. sbr. 9. gr. sömu frá þeim degi til greiðsludags.“

Þriðja ákæran var gefin út af sama lögreglustjóra 4. apríl 2023 „fyrir stórfelld eignaspjöll og lögreglulagabrot með því að hafa, sunnudaginn 27. febrúar 2022, að [...]í Hafnarfirði, slegið ítrekað í bifreiðina [...]með golfkylfu og hellt bensíni yfir bifreiðina og inn í hana, með þeim afleiðingum að bifreiðin skemmdist [meðal annars] með þeim hætti að rúður, speglar og ljós brotnuðu og bifreiðin dældaðist víðsvegar, og í kjölfarið er lögregla kom á vettvang neitað að hlýða fyrirmælum lögreglu við handtöku.

M. 007-2 022-[...]

Telst háttsemi þessi varða við 2. mgr. 257. gr. almennra hegningarlaga nr. 19/1940 og 19. gr., sbr. 41. gr. lögreglulaga nr. 90/1996.

Þess er krafist að ákærði verði dæmdur til refsingar og til greiðslu alls sakarkostnaðar.“

Fyrri tvær ákærurnar voru birtar 2. mars 2023 og voru málin þingfest og sameinuð 6. sama mánaðar. Þriðja ákæran var þingfest 11. apríl sama ár og mál vegna hennar sam-einað hina fyrra máli. Héraðssaksóknari hefur farið með sókn hins sameinaða máls af ákæruvaldsins hálfu. Ákærði hefur játað skýlaust fyrir dómi þá háttsemi sem honum er gefin að sök samkvæmt ákæru m og er játningin studd sakargögnum. Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda hafði verið gefinn kostur á að tjá sig um lagaatriði, ákvörðun viðurlaga og sjónarmið vegna einkaréttarkröfu. Ákæruvaldið gerir sömu dómkröfur og greinir í ákærum. Hið sama á við um kröfuhafa einkaréttar-kröfu, auk þess sem hann hafnar frávísunarkröfu ákærða. Ákærði krefst vægustu refs-ingar sem lög leyfa en krefst aðallega frávísunar á einkaréttarkröfu vegna vanreifunar en til vara sýknu af þeirri kröfu. Þá er krafist hæfilegrar þóknunar til handa skipuðum verjanda sem greiðist úr ríkissjóði.

Samkvæmt því sem að framan greinir verður ákærði sakfelldur fyrir brot samkvæmt ákærum og eru þau réttilega færð til refsiákvæða í ákærum.

Ákærði er fæddur í [...]. Samkvæmt sakavottorði á hann aðbaki sakaferil sem nær aftur til ársins 2011. Það sem hér skiptir einkum máli er að honum var með dómi [...] 2022 gert að sæta fangelsi í 15 mánuði og sviptur ökurétti ævilangt fyrir brot gegn vald-stjórninni, stórfellt fíkniefnalagabrot, akstur sviptur ökurétti og undir áhrifum fíkniefna og lyfja, auk varslna á fíkniefnum og óhlýðni við fyrirmæli lögreglu. Ákærði gekkst undir lögreglustjórasátt 27. maí 2020 þar sem honum var gert að greiða fésekt og sæta 18 mán-aða ökuréttarsviptingu, meðal annars vegna aksturs undir áhrifum fíkniefna. Þá gekkst ákærði undir lögreglustjórasátt 26. maí 2020 þar sem honum var gert að greiða fésekt og sæta tveggja ára ökuréttarsviptingu, meðal annars vegna sams konar brots.

Brot þau sem ákærði hefur verið sakfelldur fyrir samkvæmt ákæru héraðs saksóknara voru framin eftir fyrrgreindan dóm. Hið sama á við um brot samkvæmt síðari ákæru lögreglustjóra. Brot samkvæmt liðum 1– 4 í fyrri ákæru lögreglustjóra voru hins vegar framin fyrir uppkvaðningu dómsins en brot samkvæmt liðum 5 og 6 í sömu ákæru voru framin eftir það tímamark. Um ákvörðun refsingar fer samkvæmt 77. gr. í almennumhegningarl ögum og að hluta samkvæmt 78. gr. í sömu lögum, að því er varðar fyrrgreind brot sem framin voru fyrir dóminn frá [...] 2022. Umferðarlagabrot samkvæmt 1. lið í fyrri ákæru lögreglustjóra, með því að aka bifreið undir áhrifum ávana- og fíkniefna, ber að fara með sem aðra ítrekun (3. brot). Sams konar umferðarlagabrot samkvæmt 5. lið í sömu ákæru ber hins vegar að fara með sem þriðju ítrekun (4. brot). Umferðarlagabrot samkvæmt 1. og 4. lið í fyrri ákæru, með því að aka bifreið sviptur ökurétti, ber að fara með í einu lagi sem lið í fyrstu brotahrinu (1. brot). Sviptingarakstur samkvæmt 5. og 6. lið í sömu ákæru ber hins vegar í einu lagi að fara með sem fyrstu ítrekun (2. brot). Að þessu virtu fer um ákvörðun refsingar samkvæmt dómvenju sem á við um fyrrgreind umferðarlagabrot. Þessu til viðbótar verður við refsiákvörðun að líta til þess að ákærði ók einnig í eitt af fyrrgreindum skiptum undir áhrifum lyfja, sbr. 1. lið í fyrri ákæru lög-reglustjóra. Til refsiþyngingar horfir að brot ákærða gegn valdstjórninni samkvæmt ákæru héraðssaksóknara beindust að mikilvægum verndarhagsmunum og að hluti af téðum lögreglumönnum varðfyrir meiðslum, auk þess sem háttseminni var beint að opin-berum starfsmönnum sem að lögum hafa heimild til líkamlegrar valdbeitingar. Sakaferill ákærða horfir heilt á litið til refsiþyngingar en ekki eru efni til að beita jafnframt ítrek-unarheimild samkvæmt 3. mgr. 106. gr. almennra hegningarlaga, eins og hér stendur á. Ákærða til málsbóta verður litið til þess að hann hefur játað skýlaust sök og þá hefur verið upplýst um að hann hafi sinnt vel vímuefnameðferð og vinnu og sýnt að öðru leyti af sér góða hegðun við fullnustu dómsins frá [...]2022.

Að öllu framangreindu virtu, og með vísan til 1., 2., 5. og 8. tölul. 1. mgr. 70. gr. og 2. málsl. 1. mgr. 106. gr. í almennum hegningarlögum, sbr. 11. gr. laga nr. 101/1976 og 1. gr. laga nr. 25/2007, verður refsing hans hæfilega ákveðin fangelsi í tíu mánuði. Vegna sakaferils, alvarleika og eðlis brota er ekki unnt að skilorðsbinda refsinguna.

Með vísan til 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018, eru gerð upptæk 0,60 gaf kókaíni, sem lagt var hald á.

Með hliðsjón af fjölda fyrrgreindra fíkniefna- og lyfjaakstursbrota ákærða, sem hann er nú sakfelldur fyrir, ítrekun vegna fyrri fíkniefnaakstursbrota ogmeð vísan til 99. gr. og 101. gr. laga nr. 77/2019 verður áréttuð ævilöng ökuréttarsvipting ákærða.

Ákærði hefur með saknæmum og ólögmætum hætti bakað sér bótaskyldu með þeirri háttsemi sem hann hefur verið sakfelldur fyrir samkvæmt 5. lið í fyrri ákæru lögreglu-stjóra. Bótakrafan er studd trúverðugum gögnum, verðmati löggiltra bifreiðasala og reikningi fyrir útlögðum kostnaði, auk þess sem rannsóknargögn lögreglu styðja kröfuna að öðru leyti. Skilyrði um orsakasamhengi, sennilega afleiðingu og önnur skilyrði sakar-reglunnar eru uppfyllt og er ljóst að ákærði er bótaskyldur vegna tjónsins. Verður því hvorki fallist á frávísunar- né sýknukröfu hans vegna einkaréttarkröfunnar. Að framan-greindu virtu verður ákærða gert að greiða kröfuhafanum umkrafða fjárhæð með vöxtum og dráttarvöxtum, eins og nánar greinir í dómsorði. Upphafstími dráttarvaxta miðast við þingfestingardag, 6. mars 2023, en ekkert kemur fram í málsgögnum um að bótakrafan hafi verið kynnt ákærða fyrir útgáfu ákæru.

Með hliðsjón af framangreindum málsúrslitum og með vísan til 1. mgr. 235. gr., sbr. 233. gr., laga nr. 88/2008 ber að dæma ákærða til greiðslu alls sakarkostnaðar. Til þess kostn-aðar teljast málsvarnarlaun skipaðs verjanda ákærða, Ó-kk-ef V-kk-ef G-kk-ef lög-manns, vegna vinnu fyrir dómi, sem ráðast af tímaskýrslu, 1.220.966 krónur, að með-töldum virðisaukaskatti, auk 16.500 króna vegna aksturskostnaðar sama lögmanns. Þessu til viðbótar verður felldur á ákærða annar sakarkostnaðar samkvæmt yfirlitum ákæru-valdsins, 430.456 krónur.

Af hálfu ákæruvaldsins flutti málið F-kk-nf S-kk-nf B-kk-nf aðstoðarsaksóknari.

D-kk-nf K-kk-nf héraðsdómari kveður upp dóm þennan.

Dómsorð :

Ákærði, Ó-kk-nf B-kk-nf H-kk-nf, sæti fangelsi í tíu mánuði.

Áréttuð er ævilöng ökuréttarsvipting ákærða.

Gerð eru upptæk 0,60 gaf kókaíni.

Ákærði greiði A skaðabætur að fjárhæð 633.740 krónur, auk vaxta samkvæmt 8. gr. laga nr. 38/2001 um vexti og verðtryggingu frá 15. mars 2022 til 6. mars 2023, en með dráttarvöxtum samkvæmt 9. gr., sbr. 1. mgr. 6. gr., sömu laga frá þeim degi til greiðsludags.

Ákærði greiði allan sakarkostnað málsins til ríkissjóðs, þar með talin málsvarnarlaun skipaðs verjanda síns, Ó-kk-ef V-kk-ef G-kk-ef lögmanns, 1.220.966 krónur, auk 16.500 króna vegna aksturskostnaðar sama lögmanns, og 430.456 krónur í annan sakarkostnað.

D-kk-nf K-kk-nf